אוהד כהן

אוהד כהן (נולד ב-10 ביוני 1975) הוא כדורגלן עבר ישראלי ששיחק בעמדת השוער, וכיום מאמן השוערים של קבוצת הפועל כפר סבא.

קריירה 
כהן גדל במחלקת הנוער של מכבי פתח תקווה ולאחר מכן שיחק בהפועל מחנה יהודה, הפועל בית שאן, בית"ר ירושלים, הפועל פתח תקווה והפועל כפר סבא.

בשנת 2005 שיחק כהן במדי נבחרת ישראל במשחק ידידות לא רשמי מול צסק"א מוסקבה מליגת העל הרוסית. כהן זומן פעמים נוספות לסגל הנבחרת, אך לא זכה להופיע במדיה במשחק רשמי.

לאחר שחזר לקדנציה נוספת במכבי פתח תקווה, שיחק בה שנים ארוכות ושימש לעיתים קרובות כקפטן הקבוצה. לקראת חלון ההעברות של ינואר 2010 הוחלט לשחרר את כהן, והוא חתם בהפועל חיפה. ביוני 2010 חתם כהן בהפועל באר שבע, שם נקלע לעימות עם אוהדי הקבוצה.

בקיץ 2011 חתם כהן בקבוצת הפועל ראשון לציון לאחר שזו עלתה לליגת העל, אולם בסוף אותה עונה ירד כהן עם הקבוצה לליגה הלאומית. בקיץ 2012 חתם בקבוצת הפועל רעננה מהליגה הלאומית. כהן סייע לקבוצה לסיים במקום השני בטבלה ולהעפיל לליגת העל.

לקראת עונת  חזר כהן לקדנציה שנייה בקבוצת הפועל כפר סבא, לאחר שירדה לליגה א'. בעונתו הראשונה בקבוצה העפיל עמה לליגה הלאומית, ובתום עונת  העפיל עמה לליגת העל. ב-19 במאי 2016, בהיותו בן 41, הודיע על פרישה ממשחק פעיל.

ב-25 במאי 2016 מונה למאמן השוערים בקבוצת הפועל כפר סבא.

במקביל לקריירת הכדורגל, למד כהן משפטים ובשנת 2008 הוסמך כעורך דין.

קישורים חיצוניים

הערות שוליים

שוערי כדורגל ישראלים
כדורגלני מכבי פתח תקווה
כדורגלני הפועל מחנה יהודה
כדורגלני הפועל בית שאן
כדורגלני בית"ר ירושלים
כדורגלני הפועל פתח תקווה
כדורגלני הפועל כפר סבא
כדורגלני הפועל חיפה
כדורגלני הפועל באר שבע
כדורגלני הפועל ראשון לציון
כדורגלני הפועל רעננה
מאמני שוערים ישראלים
עורכי דין ישראלים
פתח תקווה: כדורגלנים
ישראלים שנולדו ב-1975